आरओबी की सबसे बड़ी स्लैब डालने का काम शुरू
इंफ्रास्ट्रक्चर रिपोर्टर | भोपाल
हबीबगंज रेलवे ओवर ब्रिज (आरओबी) के अहम पड़ाव का काम शुरू हो गया है। आरआरएल तिराहे की ओर नगर निगम ने सोमवार शाम से सबसे बड़ी स्लैब डालने का काम शुरू कर दिया है। 60 मीटर लंबी इस स्लैब को मंगलवार शाम तक डाल दिया जाएगा।
इसके बाद निगम रेलवे क्राॅसिंग और होशंगाबाद रोड के बीच प्री-कास्ट स्लैब के लिए गर्डरों को पिलर पर चढ़ाएगा। इसके लिए बुधवार शाम तक ट्राला आ जाएगा। निगम की डेडलाइन 31 दिसंबर है। इस डेडलाइन में काम पूरा नहीं हो पाएगा। फिर भी निगम ने औपचारिक रूप से डेडलाइन में इजाफा नहीं किया है। इसकी वजह ठेकेदार पर पेनाल्टी लगाने का नियम है। हालांकि सूत्रों के मुताबिक निगम ने मार्च तक हबीबगंज आरओबी का काम पूरा करने का लक्ष्य तय किया है।
hin_Deva bho_Deva hin_Deva hin_Deva